|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Сад, т: +381 21 484 3 484 е-адреса: uprava@kcv.rs[www.kcv.rs](http://www.kcv.rs) |

Број: 65-20-ОП/3-12

Дана: 06.04.2020. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 65-20-ОП Набавка медицинске опреме за потребе Клинике за гинекологију и акушерство – адаптирани део ламеле Б и Ц**

**ПИТАЊА ПОТЕНЦИЈАЛНОГ ПОНУЂАЧА:**

“Ова питања упућујемо по увиду у најновије промене техничких спецификација за партије 2 и 3, а које је наручилац објавио на Порталу јавних набавки дана 02.04.2020., у виду одговора на питања потенцијалних понуђача.

Молимо наручиоца да са разјашњењем промењених ставки, омогући минималну конкуренцију и отвори могућност учествовања у овом поступку за више од једног понуђача.

Партија 2. ултразвучни апарат средње класе. 2 ком.

Променама које је наручилац прихватио у својим одговорима број 65-20-ОП/3-6 је извршено ограничавање конкуренције на понуђача који је својим питањима навео наручиоца да уподоби техничку спецификацију предметном добру, које он жели да понуди.

С обзиром да сматрамо да ово није била намера наручиоца, желели би смо да нашим даљим питањима и аргументацијом укажемо наручиоцу на опасност да се ограничи могућностза учествовање на само једног понуђача.

Прво, на сугестију потенцијалног понуђача, наручилац је прихватио минималну фреквенцу освежавања слике од 1900 f/sec захтевану за Б-мод.

Сматрамо да је наручиоцу познато, да ултразвучни апарати ову фреквенцу освежавања слике приказују само на посебној сонди у посебном режиму рада, када се видно поље максимално сузи искључиво у кардиолошком програму и да се никад не користи у раду са гинеколошким или акушерским пацијентима. Захтев да апарат приказује вредност frame rate od 1900 f/sec има искључиву функцију ограничавања конкуренције и зато предлажемо да се прихћати вредност од минимум 1400 f/sec и 360 f/sec за колор доплер, што је довољно висока вредност да одреди потребни квалитет апарата, а истовремено би се омогућило испуњавање наручиочевог јасно исказаног става да нема намеру фаворизовања или дискредитације било ког понуђача. Такође, у истом смислу истичемо да прихватањем сугестије потенцијалног понуђача, а која је објављена у истом одговору наручиоца, да апарат мора имати искључиво конекторе без пинова, наручилац излази у сусрет једном понуђачу који жели да наведе наручиоца да уподоби техничку спецификацију предметном добру, које он жели да понуди.

Изнесена аргументација потенцијалног понуђача да је ултразвучна слика јаснија, без шумова и да се искључује могућност ломљења пинова није утемељена, јер је чињеница да сваки апарат који има конекторе без пинова не значи да има и бољу ултразвучну слику од сваког апарата који има конекторе са пиновима. На квалитетултразвучне слике утиче велики број техничких фактора, a сваки од произвођача развија своја технолошка решења да постигне најбољи могући квалитет, било са конекторима са или без пинова и чињеница које конекторе користи *,сама* по себи не значи аутоматски бољу слику без шумова, посебно што се за отклањање шумова користе напредне технике које произвођачи примењују на савременим апаратима.

Аргумент да се пинови могу оштетити или сломити је превазиђен у ситуацији када се захтева 4 конектора а набављају се 2 сонде, те не постоји никаква потреба наручиоца да сонде конектује и дисконектује, као што је било у прошлости када је број сонди премашивао број конектора на апарату.

Зато наручиоцу предлажемо да избаци захтев за конекцијом без пинова јер исти ограничава конкуренцију, при чему је предметјавне набавке дефинисан као набавка ултразвучних апарата средње класе.

Последње, с обзиром да је наручилац прихватио сугестију истог потенцијалног понуђача, да техничку специфинацију допуни захтевом да апарат има минимум 250 dB, молимо наручиоца да овај захтев смањи за 10 dB, тј да дефинише захтевани динамички опсег од минимум 240 dB, чиме би проширио могућност за учешће већег броја потенцијалних понуђача, а разлика од 10 Db ни на који начин не би угрозила захтевани квалитет апарата.

Партија 3; портабилни ултразвучни апарат;

Молимо наручиоца да одговори на следеће сугестије везано за дефинисање квалитета слике, које би требало да испуни портабилни ултразвучни апарат који се набавља:

Прво, која треба да буде дефинисана фреквенца освежавања слике у Б-моду, а која у колор доплеру?

Предлажемо да фреквенца освежавања слике у Б-моду буде минимум 1000 f/sec , a у колор доплеру моду минимум 350 f/sec ,како би био понуђен апарат одговарајућег квалитета слике.

Друго, у опису конвексне (абдоминалне) сонде недостаје дубина приказа сонде. С обзиром, да је наручилац у својим одговорима прихватио да, дубина приказа конвексне сонде од 40 cm одговара његовим потребама на ултразвучним апаратима средње класе које набавља у оквиру партије 2- предлажемо да допуни технички захтев са карактеристиком да ионвексна сонда има дубину приказа минимум 40 cm.

Треће, предлажемо наручиоцу да дефинише динамички опсег апарата на минимум 240 dB.

Четврто, захтевана је техничка карактеристика под бројем:

14. najmanje SSD 128 Gb RAM 4GB,6 USB porta,mogućnost instalacije eksternog diska

Молимо наручиоца да исту промени на начин:

14. najmanje SSD 128 Gb RAM 2GB,4 USB porta,mogućnost instalacije eksternog diska na aparatu i/ili na radnoj stanici, koja se u torn slučaju, isporiučuje uz aparat

Оваква измена би била прецизна и сагласна са прихваћеним изменама, које је наручилац већ објавио у својим одговорима број. 65-20-ОП/3-8 .**“**

**ОДГОВОРИ НАРУЧИОЦА:**

Партија бр. 2: Наручилац прихватањем сугестија више потенцијалних понуђача до сада, а везано за предметну партију, никако није желео да ограничи конкуренцију и то је апсолутно јасно узимајући у обзир колико су уопштене карактеристике предметног добра биле захтеване од стране наручиоца од почетка овог поступка јавне набавке. Уколико је наручиоцу могуће извршити набавку предметног добра у оквирима расположивих средстава са објективно потребним и образложеним минималним захтевима које предметна опрема мора да поседује а који су накнадно дефинисани на основу захтева самих потенцијалних понуђача, наручилац нема обавезу да исте деградира како би сва заинтересована лица могла да поднесу одговарајућу понуду. Наручилац врши набавку спрам својих објективних потреба те из тих разлога остаје при својим захтевима.

Партија бр. 3: Наручилац апсолутно нема потребе да додатно дефинише карактеристике предметне опреме/апарата. Самим тим, јасно је да неће бити одбијена понуда понуђача који понуди наведене техничке спецификације из питања потенцијалног понуђача.

 С поштовањем,

*Комисија за јавну набавку 65-20-ОП*